[{"text_idx": "#000002", "text": "Mae Caerdydd yn ddinas gryno, hawdd ei cherdded sy\u2019n golygu y byddwch ond 15 munud i ffwrdd o\u2019r lle mae angen i chi fynd. Mae lleoliadau corfforaethol yn agos at westai ac yn agos at weithgareddau cymdeithasol y tu allan i\u2019r gynhadledd. Gall ymwelwyr grw\u0302p archwilio treftadaeth ddiddorol a diwylliant bywiog y brifddinas yn y ddinas neu yn y Bae. Neu mwynhewch yr ystod gyffrous o weithgareddau ac adloniant ynghyd a\u0302 chymysgedd eclectig o siopau, caffis, barau a bwytai."}, {"text_idx": "#000003", "text": "Begin by exploring Cardiff\u2019s impressive Civic Centre with its striking buildings, wide avenues and parkland. Cardiff City Hall is just one of the Edwardian buildings which can be hired as a venue along with neighbouring National Museum Cardiff, which houses a remarkable collection of European paintings and sculptures and holds special exhibitions. Two wealthy Welsh sisters bequeathed their large art collection to the gallery in the mid 20th century, resulting in Cardiff owning one of the largest collections of Impressionist paintings outside Paris. All located within a stone\u2019s throw of each other."}, {"text_idx": "#000004", "text": "Mae Castell Caerdydd a Pharc Bute yn daith gerdded fer i ffwrdd ac ar y llwybr i Stadiwm y Principality, sy\u2019n nodedig ym myd chwaraeon. Wedi\u2019i hadeiladu ym 1999 ar gyfer Cwpan Rygbi\u2019r Byd, mae 74,500 o seddi yn y stadiwm a tho sy\u2019n agor. Mae wedi cynnal nifer o ddigwyddiadau chwaraeon rhyngwladol, digwyddiadau busnes a chyngherddau. Gellir trefnu teithiau arbennig, sy\u2019n cynnwys yr ystafelloedd newid a sedd yn y Blwch Brenhinol."}, {"text_idx": "#000005", "text": "Mae\u2019r sin bwyd yn ffynnu gyda chynhyrchwyr annibynnol o safon, manwerthwyr, caffis, bwytai a siopau tecawe\u0302 yn y farchnad Fictoraidd lwyddiannus, a nifer o Arcedau dan do ac wedi\u2019u lleoli mewn corneli cudd ar draws y ddinas. Mae Taith Flasu Caerdydd yn cyflwyno gwneuthurwyr a manwerthwyr yng nghanol y ddinas, gan roi blas o stori fwyd Caerdydd. Neu dysgwch fwy am hanes Caerdydd yn Amgueddfa Stori Caerdydd."}, {"text_idx": "#000006", "text": "Mae Caerdydd yn llawn profiadau diwylliannol. Mae dewis gwych o theatrau, neuaddau cyngerdd a lleoliadau clos gydag amrywiaeth o berfformiadau byw bob dydd o\u2019r wythnos. Cyfunwch noson ddiwylliannol gydag ymweliad a\u0302\u2019r bariau, bwytai a bywyd nos annibynnol niferus.\nNeu os ydych yn chwilio\u2019n benodol am brofiad adloniant Cymreig, cadwch olwg am Wleddoedd Castell Caerdydd yn yr Is-grofft hanesyddol."}, {"text_idx": "#000007", "text": "Dechreuwch eich diwrnod gyda thaith yng Nghastell Caerdydd. Caer Rufeinig oedd yma yn wreiddiol; ychwanegwyd amddiffynfeydd pellach yn y cyfnod Normanaidd. Tua diwedd y 19eg Ganrif, gwariodd 3ydd Ardalydd cyfoethog Bute ffortiwn ar waith adnewyddu mawr, gan drawsnewid y tu mewn i\u2019r Castell yn balas Gothig, ffug-Ganoloesol. Heddiw gellir llogi\u2019r mannau addurnedig a gre\u0308wyd gan y pensaer ecsentrig William Burges ar gyfer digwyddiadau corfforaethol. Mae\u2019r parcdir helaeth o amgylch y Castell hefyd yn ased gwych yng nghanol y ddinas."}, {"text_idx": "#000008", "text": "Peidiwch a\u0302 cholli allan ar y rheswm pam fod Caerdydd yn eithriadol o ran siopa yng nghanol y ddinas hawdd ei cherdded. Uchafbwynt gwirioneddol sin fanwerthu Caerdydd yw\u2019r casgliad o arcedau Fictoraidd ac Edwardaidd, sy\u2019n llawn siopau arbenigol anarferol a chaffis annibynnol, sydd hefyd yn werth ymweld a\u0302 nhw ar gyfer eu pensaerni\u0308aeth."}, {"text_idx": "#000009", "text": "Cyfunwch ymweliad canol dinas a\u0302 glannau Caerdydd. Ewch ar daith cwch 30 munud o dir y Castell i Fae Caerdydd. Mae Bae Caerdydd yn cynnwys llyn dw\u0302r croyw 200 hectar ar gyfer chwaraeon hwylio a dw\u0302r a llawer o weithgareddau o rafftio dw\u0302r gwyn i deithiau cerdded i archwilio natur. Ewch a\u0302 chwch o Gei\u2019r Fo\u0302r-forwyn ar daith leol neu efallai i Ynys Echni, ynys fechan oddi ar yr arfordir.\nCadwch olwg am dirnodau\u2019r Bae fel y Senedd, siambr drafod ecogyfeillgar Senedd Cymru. Ewch i ganolfan wyddoniaeth Techniquest sydd newydd ei hailddatblygu, neu ewch ar daith y tu o\u0302l i\u2019r llenni o amgylch Canolfan Mileniwm Cymru cyn mynd i berfformiad gyda\u2019r nos. Ysbrydolwyd dyluniad y ganolfan ddiwylliannol hon gan dirwedd, iaith a diwylliant Cymru. Adeiladwyd llawer o\u2019r gwaith gyda deunyddiau Cymreig ac mae\u2019n cynnig llwyfan haeddiannol drawiadol ar gyfer Opera Cenedlaethol Cymru, theatr gerddorol, ballet, theatr a chomedi.\nEwch ar antur wefreiddiol yng nghanolfan Dw\u0302r Gwyn Rhyngwladol Caerdydd, cyfleuster antur cyffrous i\u2019w ddefnyddio fel y mynnwch yng nghanol y Pentref Chwaraeon Rhyngwladol."}, {"text_idx": "#000010", "text": "Mae dewis gwych o farrau a bwytai ar lan y dw\u0302r i giniawa neu ymlacio a\u0302 diod. Rhowch gynnig ar westy hanesyddol y Gyfnewidfa am ginio neu de prynhawn \u2013 yr hen Gyfnewidfa Lo ydy hwn, lle cafodd y fargen lo werth \u00a31 miliwn gyntaf yn y byd ei tharo pan oedd Caerdydd yn borthladd rhyngwladol ffyniannus. Neu beth am westy cyfoes 5* voco Dewi Sant sy\u2019n edrych dros y glannau.\nMae sinema pum sgrin Everyman yng Nghei\u2019r Fo\u0302r-forwyn, sy\u2019n cynnwys seddau soffa clyd a bwydlen sy\u2019n cynnwys Spielburgers, pizzas wedi\u2019u rholio a\u0302 llaw, hufen ia\u0302 syndi a choctels."}, {"text_idx": "#000011", "text": "Daith fer o Gaerdydd mae Amgueddfa Werin Cymru Sain Ffagan. Yma, byddwch yn teithio\u2019n o\u0302l ganrifoedd pan fyddwch yn ymweld a\u0302\u2019r bythynnod, y ffermdai, y gweithdai gwledig, y felin, y capel a siop y pentref. Mae digon o opsiynau yma ar gyfer cinio \u2013 Bwyty\u2019r Fro, Caffi Bardi ac Ystafelloedd Te Gwalia, ystafell de draddodiadol o\u2019r 1930au, sy\u2019n gweini cinio ysgafn a the prynhawn."}, {"text_idx": "#000012", "text": "Wrth yrru pellter byr yng nghefn gwlad Bro Morgannwg fe ddewch o hyd i Gastell Hensol. Daw\u2019r castell yn wreiddiol o\u2019r 17eg ganrif. Mae ystafelloedd i\u2019w llogi ond hefyd mae distyllfa jin yn y seleri, lle caiff grwpiau fwynhau blasu a dysgu mwy am y broses ddistyllu. Gerllaw yn y parcdir helaeth mae\u2019r Vale Resort yn cynnig nifer o brofiadau chwaraeon i grwpiau.\nTua 10 munud i ffwrdd mae Profiad y Bathdy Brenhinol lle gall grwpiau ddysgu am 1,100 mlynedd o hanes ac archwilio gwneud darnau arian a chasgliadau."}, {"text_idx": "#000013", "text": "Ar ddiwedd y dydd cewch fynd yn o\u0302l i Gaerdydd. Rhowch gynnig ar un o\u2019r doreth o fariau a bwytai, sy\u2019n aml yn cynnig mannau preifat i grwpiau, er enghraifft The Botanist, lle mae bar to gwych a phrydau arbennig ar y fwydlen. Fel arall, mae gan Ivy Caerdydd fwydlen brasserie sydd ar gael drwy\u2019r dydd, neu cewch fwyta\u2019n dda ym mwyty\u2019r Park House. Mae profiad bwyta arall ar ben to yng Ngwesty\u2019r Indigo sy\u2019n cynnwys dylunwyr crefftus Cymreig."}, {"text_idx": "#000014", "text": "Gall grwpiau hefyd rannu profiadau fel dosbarth gwneud coctels neu daith bragdy crefft."}]